Înscrierile pentru Întâlnirea internațională a tinerilor ortodocși Supraśl 2024 se apropie de final, termenul limită este 20 mai.
Ediția de anul acesta, cu tema „Este timpul ca Domnul să acționeze: Liturghie și Creație”, va avea loc în perioada 30 iunie – 8 iulie în Supraśl, Polonia.
Evenimentul este organizat de Frăția mondială a tinerilor ortodocși și este găzduit de Biserica Ortodoxă a Poloniei și de Frăția tinerilor ortodocși din Polonia.
Cei care doresc să participe se pot înscrie prin completarea unui formular online, costul de participare, în valoare de 250 euro, include masă, cazare și excursii.
Totodată, vineri, 17 mai, organizatorii vor desfășura o sesiune informativă prin care doresc să clarifice diferite aspecte de interes ale potențialilor participanți. Sesiunea va avea loc online pe platforma ZOOM, la acest link: https://us02web.zoom.us/j/8043179906.
Foto credit: ASCOR Iași